**TEHNIČKA SPECIFIKACIJA**

**Karakteristike cjepiva za cijepljenje protiv bedrenice:**

* cjepivo mora biti **odobreno za stavljanje u promet na području EU** (odobreno u najmanje jednoj EU članici)
* zakonski propisana popratna dokumentacija ponuđenog cjepiva mora sadržavati:
	+ presliku rješenja i sažetka opisa svojstava VMP, označavanja VMP i upute o VMP odobrenih u državi iznošenja na engleskom jeziku,
	+ prijedlog Upute o VMP na hrvatskom jeziku,
	+ GMP certifikat proizvođača,
	+ certifikat o obavljenoj kontroli kvalitete predmetnih proizvodnih serija potpisan od strane odgovorne osobe
* rok valjanosti ponuđenog cjepiva: najmanje **godinu dana od datuma isporuke** u RH
* rok isporuke: cjepivo treba biti isporučeno u RH (na skladište ponuditelja) u **roku od 10 radnih dana** od dana potpisa ugovora
* pakiranje cjepiva: iz praktičnih i ekonomskih razloga, u obzir dolaze **isključivo pakiranja od 20 – 40 doza** (dozom se smatra količina cjepiva potrebna za cijepljenje goveda starijih od 2 mjeseca), kako bi rasap cjepiva bio sveden na prihvatljivu razinu
* cjepivo treba biti odobreno za primjenu najmanje kod sljedećih vrsta domaćih životinja:**goveda, ovce, koze, kopitari**

**Tražena količina cjepiva i način isporuke:**

|  |  |
| --- | --- |
| **Broj doza cjepiva** | **Isporuka** |
| **6.500 doza cjepiva** (dozom se smatra količina cjepiva potrebna za cijepljenje goveda starijih od 2 mjeseca) | Isporuka na skladište ponuditelja (u gore navedenom roku).Naknadna distribucija do krajnjih korisnika - ovlaštenih veterinarskih organizacija na području RH, sukladno uputama naručitelja – ministarstva poljoprivrede. |

**Ponuditelj obavezno uz ponudu mora dostaviti uputu proizvođača cjepiva na hrvatskom jeziku.**